1430.

Godina **1430** (**[[rimski brojevi|MCDXXX]]**) bila je redovna godina koja počinje u nedjelju (1. 1. po julijanskom kalendaru).

## Događaji

* 10. 1. - Burgundski vojvoda Filip Dobri se oženio portugalskom princezom Izabelom; tom prilikom stvara Red zlatnog runa.
* 10. 2. - Prvi pomen Matka Talovca, kao kastelana u Kovinu (ubrzo prelazi u Srebrenik u Usori).
* 29. 3. - Sultan Murat II posle osmogodišnje opsade osvojio Solun od Mlečana - vazalnu obavezu prema Turcima izvršavao despotov sin Grgur Branković a sam despot otkupljuje mnoge zarobljenike, koji dolaze u Srbiju.
* ca. 25. 4. - Rat Pavlovića i Dubrovčana: Trebinjci Radoja Ljubišića Ljubobratića porazili dubrovačku četu i oplenili Župu (Radoslav Pavlović zaratio s Republikom nakon što je tražio da mu vrate Konavle koje im je prodao).
* 30. 4. - Dubrovnik poziva Matka Talovca, gospodara Srebrenika u Usori, na savezništvo protiv Pavlovića (žale se i Sandalju Hraniću i kralju).
* april-maj - Ishak-beg i Grgur Branković ratuju u Albaniji - Ivanu Kastriotu srušili četiri grada i uzeli dva; plene do mletačkog Skadra, Koja Zakarija isteran iz Danja i više se ne pominje; oteran i Stefan Balšić Maramonte (despotu vraćen Drivast).
* 23. 5. - Burgunđani zarobili Jovanku Orleanku dok je vodila vojsku u pomoć opsednutom Compiègne-u.
* svibanj - Kralj Žigmund napušta Ugarsku (do 1434) - uprava ostaje kraljici Barbari, tastu Hermanu, palatinu Nikoli Gorjanskom i ostrogonskom nadbiskupu Jurju (Celjski su neprijatelji Frankapana).
* jun, početkom - Neuspešan dubrovački napad na Trebinje.
* 10. 7. - Prvo pismo sultana Murata II Dubrovniku, pisano na srpskom (zauzima se za svog štićenika R. Pavlovića).
* 11. 7. - Bitka kod Trnave (Nagyszombata) - husiti po cenu žrtava većih nego kod neprijatelja porazili mađarsko-srpko-rojalističku vojsku.
* 4. 9. - Mlečani i Turci sklopili mir.
* 5. 9. - Mletačka općina odbija molbu kralja Tvrtka II za 32.000 dukata kako bi otkupio neke gradove od Turaka (Hodidjed, Vrhbosna).
* septembar - Prvo dubrovačko poslanstvo odlazi sultanu.
* jesen - Ban Nikola Frankapan u posjeti papi Martinu V. koji mu potvrđuje srodstvo s rimskom obitelji Frangipani.
* jesen - Bosanski kralj Tvrtko II uništio porodicu Zlatonosovići, što izaziva neprijateljstvo sa despotom Đurđem.
* 27. 10. - Umro Vytautas, veliki vojvoda Litvanije - plemići će izabrati njegovog rođaka Švitrigailu za naslednika.
* decembar - Na Porti se vodi parnica između Dubrovnika i Radoslava Pavlovića - ovaj iznosi falsifikat da je Konavle samo založio a ne prodao, ali Dubrovčani ga razotkrivaju.

### Tokom/tijekom godine

* Despot Đurđe podigao Mali grad Smederevske tvrđave.
* Pljevlja se prvi put pominju pod tim nazivom (ranije Breznica).
* Grbaljski katastih (zemljišna knjiga s feudalnim obavezama).
* Morejska Despotovina zauzela Patras od Latina, za namesnika postavljen Georgije Sfrances.
* Husiti oštetili Crnu Gospu Częstochowsku.
* Takla Mariam je novi car Etiopije nakon brata Andreasa.

## Rođenja

* 1430-35? - Konstantin Mihailović, srpski janičarski ratnik i pisac

## Smrti

* 29. 1. ? - Andrej Rubljov, ruski ikonopisac (* 1360-70)
* 27. 10. - Vytautas, veliki vojvoda Litvanije (* 1352)
* Joanikije Devički, srpski svetitelj
* približno - Christine de Pizan, italijansko-francuska protofeministička spisateljica (* 1363)

## Reference

* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)